Държавен вестник, бр. 31, 2014 г., стр. 93

БРОЙ  31	
Д Ъ Р Ж А В Е Н  В Е С Т Н И К 	
СТР.  93  
съобразно с предоставения и приет със закон 
за съответната година държавен бюджет, а 
обратното, с оглед принципите за опазването 
на здравето на гражданите, уредени в разпо­
редбите на чл. 2 ЗЗ, между които: равнопо­
ставеност при ползване на здравни услуги; 
осигуряване на достъпна и качествена здравна 
помощ, държавно участие при финансиране 
на дейности, насочени към опазване здравето 
на гражданите. Тези принципи са доразвити 
в чл. 81, ал. 2 ЗЗ досежно правото на дос­
тъпна медицинска помощ, между които са: 
своевременност, достатъчност и качество на 
медицинската помощ и зачитане правата на 
пациента. С приетите и оспорени разпоредби 
на наредбата се ограничават правата на дос­
тъпна медицинска помощ, която, съобразена 
с бюджета на министерството, няма да бъде 
своевременна и достатъчна и ще наруши пра­
вото на  пациент, доказал необходимостта си 
от лечение за заболявания извън обхвата на 
задължителното здравно осигуряване. 
Съгласно чл. 82, ал. 5 ЗЗ дейностите по 
ал. 1, 2, 3 и 4 се финансират от републиканския 
бюджет и от общинските бюджети и се ползват 
при условия и по ред, определени с наредба на 
министъра на здравеопазването, поради което 
и процесните заболявания, определени със 
списъка по чл. 2 на наредбата, се финансират 
изцяло от републиканския бюджет, поради 
което е неоснователен доводът в становището 
на процесуалния представител на ответника, 
че не се нарушават правата на пациентите, тъй 
като лечението може да бъде осигурено и от 
съответното лечебно заведение. На следващо 
място съгласно чл. 28, ал. 1 ЗНА проектът на 
нормативен акт заедно с мотивите, съответно 
доклада към него, се внася за обсъждане и 
приемане от компетентния орган, като в ал. 2 
на същата разпоредба е посочено какво следва 
да съдържат мотивите, съответно докладът. В 
конкретния случай в протокол от 7.09.2009 г. 
работната група е посочила като основание 
за измененията в тази част влезлия в сила 
на 31.03.2009 г. Позитивен лекарски списък 
(ПЛС), в приложение № 3 на който са посо­
чени лекарствените продукти, предназначени 
за лечение на заболявания извън обхвата на 
ЗЗО, заплащани по реда на чл. 81, ал. 1, т. 8 
ЗЗ, и приложение № 4 – лекарствени про­
дукти, предназначени за лечение на редки 
заболявания и СПИН, както и за профилак­
тика и лечение на инфекциозни заболявания. 
В посочените приложения на ПЛС според 
работната група са включени по-голям брой 
лекарствени продукти от тези, обединени в 
приложения № 1 и № 2 на Наредба № 34 от 
2005 г. Разширяването на приложенията на 
същата наредба с приложения № 3 и № 4 на 
ПЛС ще доведе до значително увеличаване 
на необходимите средства за закупуване на 
лекарствени продукти и поемане на финан­
сови задължения, които не са осигурени в 
бюджетните средства, поради което ще бъде 
нарушен ЗДБ. Позитивният лекарствен списък 
е нормативен източник на осигурителното 
право, издаван от административния орган 
по чл. 261 ЗЛПХМ, поради което, вместо да 
приложи разпоредбата на чл. 28, ал. 3 ЗНА 
и да изключи от обсъждане немотивирания 
проект на нормативен акт, компетентният 
орган е приел оспорените разпоредби за из­
менение на наредбата. С оглед на изложено­
то оспорените разпоредби, с изключение на 
разпоредбата на чл. 10, ал. 2 от наредбата, в 
посочените им части следва да бъдат отменени 
като незаконосъобразни.
Оспорването по пункт 6, а именно разпо­
редбата на чл. 10, ал. 2 от наредбата, насто­
ящият състав намира, че не противоречи на 
нормите на ЗЗ, а е свързана с предоставените 
правомощия на министъра на здравеопазване­
то. Стойността за закупуване на медицински 
изделия по ал. 1, т. 5 се определя  въз основа 
на стойността, договорена през предходната 
година, коригирана с инфлационния индекс за 
съответния период, поради което не се нару­
шават правата на достъпност, своевременност, 
достоверност, качество и равнопоставеност, 
визирани в жалбата.
Относно оспорването на текстовете по 
пункт 3 и 5 от жалбата се излагат доводи за 
противоречието им с разпоредбата на чл. 262 
ЗЛПХМ, според който лекарствата, които 
се заплащат от републиканския бюджет, се 
включват в приложение към наредбата  за 
утвърждаване на ПЛС, утвърдена с постано­
вление на МС. С оспорените разпоредби според 
жалбоподателя се въвеждат допълнителни, 
ограничаващи условия и обеми спрямо ПЛС.
Предмет на оспорване по пункт 3 е разпо­
редбата на чл. 2, ал. 5 от наредбата, съгласно 
която – Промени в списъка по ал. 2 могат да 
се извършват само при настъпване на промяна 
в обстоятелствата при изготвянето му и в съ­
ответствие с разпоредбата на ал. 4. Посочената 
разпоредба, така както беше прието досежно 
оспорването на чл. 2, ал. 2 по пункт 1, не 
е в противоречие с чл. 262 ЗЛПХМ, която 
посочва съдържанието на ПЛС. Списъкът на 
конкретните заболявания, които се лекуват 
класифицирани по Международната класи­
фикация на болестите (МКБ), лекарствените 
продукти по международно непатентно наиме­
нование и лекарствена форма за лечението на 
тези заболявания и алгоритмите на лечение 
на заболяванията с лекарствените продукти, 
се изготвя ежегодно от комисия в посочен 
състав, поради което не е налице твърдяно­
то противоречие с разпоредбата на чл. 262
ЗЛПХМ и е в съответствие с разпоредбата на 
чл. 82 ЗЗ, която предоставя  в правомощие на